हुलिआ उसकी माँ कैसे नहीं है?
मैं अभी भी ये कहानियाँ क्यों सुन रहा हूँ?
मुझे शर्म आनी चाहिए।
वह नाराज़ नहीं लग रहा है।
हाँ, हाँ।
ख़ैर, शायद मुझे पहले साफ़ कर देना चाहिए था कि हुलिआ तुम्हारी माँ नहीं है।
लेकिन वह बढ़िया कहानी नहीं होती।
उसे वाक़ई आपकी और हुलिआ की परवाह है, हँ?
वह अकेला नहीं है।
प्लीज़ मेमोरियल में आना।
अगर हुलिआ नहीं आई, तो मुझे तुम्हारे सहारे की ज़रूरत पड़ेगी।
अगर हुलिआ आ गई, तो मुझे तुम्हारे सहारे की ज़रूरत पड़ेगी।
बस आ जाना।
ठीक है। मैं कोशिश करूँगी।
ठीक है, मेरी बच्ची।
अगली बार मिलते हैं।
यहाँ आओ।
- आप कमाल के हैं। - हाँ।
चलो देखते हैं ह्यूगो के साथ सब कैसा रहता है।
शुभकामनाएँ, माक्सिमो।
आकापुल्को
हुलिआ पालोमा की माँ नहीं है?
कैसे? वह आपका इकलौता प्यार है।
क्या बकवास है।
मैंने बहुतों से प्यार किया है।
एवा, नाओमी, कार्ला, मोनिका, एरिका, रीटा...
ठीक है, अब मैं "मैंबो नंबर 5" के बारे में सोच रहा हूँ।
और बात यह है
कि पालोमा की माँ संभावित रूप से कुछ महिलाएँ हो सकती हैं।
इसका क्या मतलब है? और आपके और हुलिआ के बीच क्या हुआ?
- और आपने मुझे इतनी परवाह करने पर मजबूर क्यों किया? - ह्यूगो, साँस लो।
मैं तुम्हारे जुनून की क़द्र करता हूँ।
और मैं वादा करता हूँ कि समय आने पर मैं तुम्हें सब बता दूँगा।
इसका छुपा मतलब है "आराम से बैठ जाओ।"
क्या तुम्हें गाड़ी चलानी शुरू नहीं कर देनी चाहिए?
हाँ। मैं बस अपने आइनों की जाँच कर रहा था।
यह समझने के लिए कि हुलिआ के साथ क्या हुआ, तुम्हें हुलिआ को वाक़ई समझना पड़ेगा।
लेकिन पहले, वह गर्मियों की शुरुआत थी और लास कोलिनास बहुत लोकप्रिय था।
बच्चों के क्लब में स्वागत है
मेमो ने बच्चों के क्लब के संचालन को बेहद सुचारु बना दिया था।
हे भगवान। ये नेकलेस कमाल के हैं, दोस्तों।
शाबाश।
बहुत अच्छे रंग चुने हैं।
ऊप्स। तुमने फिर से कर दिया, ब्रिटनी।
यह मेरी मैगज़ीन है।
द न्यू लिपस्टिक
वापस काम पर लग जाओ, ठीक है? ठीक है।
के फ़न
आप अपने पार्टनर के लिए कितने अनुकूल हैं?
...जिससे उसे लोरेना के साथ उसके रिश्ते पर ध्यान देने के लिए ज़्यादा समय मिलता था।
आलेहांद्रो, मैं एक दिन में कोई जादू नहीं कर सकती।
आलेहांद्रो वेरा डायेन के सिर पर सवार था...
बस करो।
...जिससे शायद माहौल में गर्मी बढ़ रही थी?
कम से कम हेक्टर को ऐसा ही लग रहा था,
जिसके मन में अभी भी अपनी पुरानी प्रेमिका के लिए भावनाएँ थीं।
लानत है।
वह कामुक रूप से पंखा झाल रही है।
उसी बीच, चूँकि सारा ने लेस्बियन होने की बात ज़ाहिर कर दी थी, वह कुछ नए हुलिए आज़मा रही थी...
अरे, तुम्हारी आस्तीनों को क्या हुआ? क्या तुम पर हमला हुआ था?
मॉम, यह फ़ैशन है।
ख़ैर, चलो इस हफ़्ते
कुछ आस्तीन वाले कपड़े ख़रीदने के लिए चलते हैं।
नहीं। मैं नहीं चाहती आप मेरे कपड़े चुनें।
दरअसल, कैसा रहेगा अगर इस्तेबान मुझे ले जाएँ?
यह जानते हैं कब अपनी राय नहीं देनी चाहिए। है ना?
हाँ!
या नहीं।
...जिससे नोरा लक्ष्यहीन और अकेली महसूस करने लगी थी, एक बार फिर।
हुलिआ के लिए, उसकी ड्रेस की दुकान का उद्घटान तेज़ी से पास आ रहा था।
और उसका तनाव उस पर बहुत भारी पड़ रहा था।
हुलिआ!
मुझे लगा तुम मर गई।
तुम्हारा दिमाग़ तुरंत वहाँ चला गया?
यह नहीं कि "हुलिआ व्यायाम कर रही होगी"?
ख़ैर, मैंने यह तो बिल्कुल नहीं सोचा था कि तुम इस मुद्रा में सिलाई कर रही होगी।
तुम क्या कर रही हो?
पूरा दिन अपनी ड्रेसों पर झुके-झुके मेरी कमर में दर्द हो गया है।
लेकिन काम करना बंद नहीं करना चाहती थी।
- इस मुद्रा में लेटना ज़्यादा ठीक लगा। - यह ठीक कैसे है?
तुम्हें ब्रेक लेने की ज़रूरत है।
जान, इस दुकान को खुलने में तीन हफ़्ते बाकी हैं।
मेरे पास समय बहुत कम है। मुझे काम, खाना, काम, काम करना है।
- सोने का क्या? - बेकार की बात मत करो।
मैं यहाँ नहीं सो सकती। यह मेरे काम करने की जगह है।
फिर शायद तुम्हें घर जाना चाहिए।
फिर मैं काम कैसे करूँगी। मेरी जान, भरोसा रखो।
सब कुछ मेरे क़ाबू में है।
अब मेरी कमर में मोच आ गई है!
मैं करवट लेकर काम करने की कोशिश करती हूँ।
हाँ! यह काम करता है।
हैलो। क्या मुझे एक...
माफ़ करना, मैं यहाँ पहले आई थी।
ओह, माफ़ करना मैंने देखा नहीं...
नोरा?
- सोनिया? यह तुम हो? - हाँ! तुम कैसी हो?
यक़ीन नहीं होता! तुम कमाल की लग रही हो!
शुक्रिया। तुम प्यारी हो।
मैं सूजी हुई आँखों और बहते मस्कारा के बिना शायद ज़्यादा अच्छी लगती हूँ।
तुम भी ना।
मेरी माँ और सोनिया विधवाओं के रूप में मिली थीं जो साथ में क़ब्रिस्तान में रोती थीं।
ऐसा लग रहा था कि अब सोनिया शोक नहीं मना रही थी।
मुझे बताओ। यहाँ आना कैसे हुआ?
तुम ज़रूर "अपने लिए" दिन बिता रही हो। हम्म?
"अपने लिए" दिन क्या होता है?
है ना? हर माँ की दुविधा है।
हम अपना सारा समय अपने बच्चों को बड़ा करने, उन्हें सिखाने-पढ़ाने, काम करने में बिता देते हैं।
फिर अचानक, उन्हें हमारी ज़रूरत नहीं होती है
और हम सोचते हैं, "अब मैं क्या करूँ"?
- हाँ। - मैं ग़लत हूँ?
मुझे बिल्कुल ऐसा ही लगता है।
मैंने सब कुछ आज़मा लिया, पर मैं बस उद्देश्यहीन महसूस करती हूँ।
अरे, छुपाओ मत। मुझे अपना राज़ बताओ।
ख़ैर, मुझे नहीं लगता यह एक राज़ है, लेकिन...
एक जगह है जहाँ मैं जाती हूँ और उसने मेरी ज़िंदगी बदल दी।
तुम्हारी ज़िंदगी भी बदल सकती है।
ओह, गज़ब।
- देखो। - हाँ! शुक्रिया।
- अरे, बात कर सकते हो? - ज़रूर।
वैसे भी ऐसा तो लगता नहीं कि मेरी पतंग कभी उड़ान भरेगी,
बिल्कुल मेरी प्रेम कहानी की तरह।
लेकिन सच में, तुम पहले बोलो।
ठीक है।
यह हुलिआ के बारे में है।
उसे दुकान खुलने के बारे में इतना तनाव है और मुझे उसकी चिंता हो रही है।
वह एक समस्या लग रही है।
मेरी समस्या जितनी बड़ी नहीं है।
जब से लुपे ने मुझे लोरेना को प्रोपोज़ करने का समय दिया है,
हम एक-दूसरे को जानने में समय बिता रहे हैं।
है ना?
तो मैंने "के फ़न" मैगज़ीन में एक अनुकूलता क्विज़ किया था
और मैंने सोचा, "क्या मज़ा है।"
- बहुत मज़ेदार! - नहीं!
मज़ेदार नहीं है।
हमने वह क्विज़ किया और बस 13 प्रतिशत अंक मिले।
हम मुश्किल से किसी चीज़ पर सहमत होते हैं।
संगीत, फ़िल्में, ट्रिकल-डाउन अर्थ-व्यवस्था।
वह कहती है उसे वह पसंद है क्योंकि वह बारिश जैसा सुनाई देता है।
चलो भी। हुलिआ और मैंने वही क्विज़ किया था।
उसका कोई मतलब नहीं है।
सच में? और तुम्हें कितने अंक मिले?
सत्तानवे प्रतिशत।
बिल्कुल मिले होंगे।
माक्सिमो, तुम्हें कोई समस्या नहीं है।
काश मैं हुलिआ की मदद कर पाता, उसका ध्यान काम से बँटा पाता।
थोड़ा आराम दे पाता।
ख़ैर, शहर में नया छुपा हीरा है।
ला पुएर्ता सीक्रीता कैंटीना।
तुम थोड़े मज़े के लिए उसे वहाँ ले जा सकते हो।
मैंने सुना है उनका गुआकामोले कमाल का है।
वह परफ़ेक्ट रहेगा।
या कम से कम 97 प्रतिशत तक।
दरअसल हमें 98 प्रतिशत मिले थे।
मैंने तुम्हें बेहतर महसूस करवाने के लिए एक प्रतिशत कम कर दिया था।
अरे, मेमो। हिम्मत मत हारो।
तुम्हारे और लोरेना के बीच कुछ तो समान होगा।
चीज़।
हम दोनों को चीज़ पसंद है।
हमने बस इसी सवाल का सही जवाब दिया था।
चीज़ बढ़िया है।
मुझे यह वाकई अच्छी लग रही है।
इससे मैं और मर्दाना दिखाई देता हूँ।
उधर शहर में,
सारा और इस्तेबान की शॉपिंग में तीन बिगड़ी हुई "फ़्रेसास" ने ख़लल डाला।
माफ़ कीजिए मोहतरमा, लेकिन यह उचित दाम है।
मैंने यह ब्रेसलेट हाथ से बनाया है। मुझे अपने काम के लिए पैसे मिलने चाहिए।
मेरे पास एक बेहतर आईडिया है।
कैसा रहेगा मैं तुम्हें उतने पैसे दूँ जो मेरे ख़्याल से इसकी क़ीमत होनी चाहिए?
कैसा रहेगा तुम उसे उतने पैसे दो जितने वह माँग रहा है?
रुकिए। वह स्ट्रॉबेरियों से बात कर रही थीं?
स्ट्रॉबेरी?
हाँ। "फ़्रेसास" का यही मतलब नहीं होता है?
हे भगवान।
यह युवा लड़कियों के लिए एक स्लैंग शब्द भी है।
हाँ, यह ज़्यादा समझ आ रहा है। ठीक है, जारी रखिए।
माफ़ करना?
अरे, सारा, शायद हमें चलना चाहिए।
हाँ, सारा।
तुम्हें अपने बॉयफ़्रेंड की बात सुननी चाहिए।
दरअसल यह मेरे सौतेले पिता हैं। लेकिन...
पापा की लाडली होने के कारण, मैं समझ सकती हूँ तुम्हें यह आकर्षक क्यों लग सकते हैं।
चलो भी, लड़कियों।
इस बंदी को कभी बॉयफ़्रेंड नहीं मिलेगा।
तुमने सुना नहीं है? यह एक "टॉरटिएरा" है।
तुम जानती हो उसका मतलब ऐसी औरत होता है जो टॉरटिया बनाती है, है ना?
अजीब तरह का अपमान है।
नहीं। मेरा मतलब था, "ऐसी लड़की जिसे दूसरी लड़कियाँ पसंद हैं।"
यह और भी अस्पष्ट है।
तुम्हें लड़कियाँ पसंद हैं।
नहीं, मुझे नहीं हैं।
अच्छा, तुमने सुन लिया। यहाँ से निकलो।
- यह तुम्हें पसंद नहीं करती है। - अरे, नहीं! हाँ, मैं करती हूँ।
तुम मेरे शब्दों को तोड़-मरोड़ रही हो।
नहीं। तुम ग़लत शब्दों का इस्तेमाल कर रही हो।
अगर तुम मुझे परेशान करना चाहती थी,
तो मैं तुम्हारी मेहनत बचाकर तुम्हें बता देती हूँ कि मैं लेस्बियन हूँ।
और तुम तीन बिगड़ैल लड़कियों के बाल घोड़े की पूँछ जैसे लगते हैं।
हमेशा बुरी रहने का मज़ा लेना।
और अगर तुम्हें स्नैक चाहिए हों, तो पास ही में लोग गाजर बेचते हैं। अच्छी वालीं।
उसी बीच, लुपे अभी इस तथ्य से उबर रही थी
कि लोरेना को लॉन्ड्री रूम से बाहर प्रोमोशन मिल गया था
और उसकी जगह आने वाला व्यक्ति उसकी कोई मदद नहीं कर रहा था।
तो, मैं सोच रहा था।
तुम्हें कब पता चला कि तुम्हें लॉन्ड्री करना इतना पसंद है?
मुझे घर का किराया देना था, तो मैंने नौकरी कर ली।
दिलचस्प।
पता है, मुझे बस लगता है यह ज़रूरी है
कि अपने साथ काम करने वाले लोगों को जानना चाहिए।
उनकी आत्मा के प्याज़ के छिलके उतारने चाहिए।
तभी हमें दिलचस्प बातें पता चलती हैं।
- तभी हम रोते हैं। - मैं रो रही हूँ।
तो मुझे बस अपनी तकनीक समझाओ, लुपे।
लॉन्ड्री के बारे में तुम अपना फ़लसफ़ा कैसे समझाओगी?
लॉन्ड्री के हर जत्थे में एक स्कूप साबुन।
सच में? मुझे लगा था उससे दस गुना पड़ती होगी।
लानत है!
लास कोलिनास जल्द आ रहा है
नहीं, इससे मुझे फ़र्क नहीं पड़ता,
लेकिन मैं चाहती हूँ ये शेल्फ़ दो सेंटीमीटर नीची हों ताकि आईने के लिए जगह बने।
शुक्रिया। हे।
एक और बात।
मुझे यह खंभा पसंद नहीं है।
क्या हम इसे खिसका सकते हैं?
यह लोड बिअरिंग है।
तो क्या यह हाँ है?
वहीं रुको! हाथ ऊपर! और काम नहीं। यह मज़े की पुलिस है!
वह एक एम्बुलेंस का सायरन है।
बात यह है... कि यह एक इमरजेंसी है।
तुम अभी बेहद तनाव में हो और मैं तुम्हें बाहर ले जा रहा हूँ।
अभी? मैं नहीं जा सकती। मुझे बहुत काम करना है।
प्लीज़। बस एक दोपहर की बात है।
मुझे दोबारा सायरन चालू करने पर मजबूर मत करो।
ठीक है।
सारा। तुम इतनी जल्दी चली गई।
- मुझे तुमसे बात करने का मौका नहीं मिला। - मैं जानती हूँ मैंने उन लड़कियों को ज़्यादा ही बोल दिया।
लेकिन वे उसके लायक़ थीं।
ओह, मैं नाराज़ नहीं हूँ।
दरअसल तुमसे प्रभावित हूँ।
जिस तरह से तुमने अपने तर्क को शब्दों में ढाला और अपने दुश्मनों के छक्के छुड़ा दिए।
हाँ, वह मज़ेदार था।
नहीं, वह विवाद था।
आकापुल्को में एक टूर्नामेंट होने वाला है।
तुम्हें उसमें भाग लेने के बारे में सोचना चाहिए।
विजेता को कॉलेज के लिए छात्रवृत्ति मिलेगी।
अमेरिका के कॉलेजों के लिए भी।
आपको यह सब कैसे पता?
क्योंकि मैंने भी यह किया था।
देखो।
यह मेरी मनपसंद वाद-विवाद की किताब है।
यह ख़ूबसूरत है ना?
आप वाद-विवाद करते थे?
लेकिन आप इतने... आप जैसे हैं।
मैंने आपकी माँ को बस गला खंखारकर आपका मन बदलते देखा है।
ख़ैर, कोई मुझे रोक नहीं पाता था।
वे मुझे "इस्तेबान-एटर" कहते थे।
क्योंकि मैं सबको उड़ा देता था।
सच में नहीं। लेकिन तुम समझ रही हो।
शुक्रिया। मुझे दिलचस्पी नहीं है।
ओह। ठीक है।
मैं इसे यहाँ छोड़ देता हूँ, अगर तुम्हारा मन बदल जाए।
पाँचवा अध्याय तुम्हारे होश उड़ा देगा।
एक बार फिर, सच में नहीं।
ओह, और...
पता नहीं अगर इससे कोई फ़ायदा होगा, लेकिन तुम उन लड़कियों के शब्दों की हक़दार नहीं थी।
सारा को भी नहीं लगता था कि वह उसकी हक़दार थी।
और छात्रवृत्ति का विचार वाक़ई अच्छा था।
महिला शक्ति न्यूयॉर्क शहर
एक फ़ायदा यह होता कि वह उसे आकापुल्को की "फ़्रेसास" से दूर ले जाती।
शायद दूर न्यूयॉर्क तक भी।
ला पुएर्ता सीक्रीता कैंटीना
ठीक है, तुम सही थे।
यह जगह वाक़ई बढ़िया है।
देखा? मुझे बहुत ख़ुशी है तुमने इसके लिए हाँ कह दी।
अब तुम अपनी सारी चिंताएँ पीछे छोड़कर इस छुपे हीरे का मज़ा ले सकती हो।
बस तुम और मैं।
माक्सिमो! हुलिआ!
मेमो?
क्या सरप्राइज़ है।
हे, दोस्त!
हाय! ला पुएर्ता सीक्रीता में आपका स्वागत है।
ओह, आप सब साथ में बैठना चाहते हैं?
- हम आपको परेशान नहीं करना चाहते। - कोई दिक्कत नहीं है।
- नहीं, सच में, हम... - बस समझिए हो गया।
ओह, क्या बढ़िया काम है!
ठीक है। योजना में थोड़ा सा बदलाव है, लेकिन यह शानदार रहेगा।
हमें अपने प्यारे दोस्तों के साथ समय बिताने का मौका कब मिलता है?
तुम यहाँ क्या कर रहे हो?
तुमने मुझे इस जगह का सुझाव दिया था।
हाँ। बात बस यह है कि वह इतना अच्छा आईडिया था कि मैंने भी ले लिया।
मुझे लोरेना के साथ कुछ समान ढूँढने की ज़रूरत है।
ठीक है, थोड़े स्टार्टर के लिए कौन तैयार है?
आह, हम हैं!
देखो, जानेमन! इनके पास "केसो फंदीदो" है।
मुझे चीज़ पसंद है। तुम्हें चीज़ पसंद है।
हम इसे बाँट लें?
नहीं, शुक्रिया। मुझे बाँटना पसंद नहीं है।
मैं झींगा लूँगी।
तुम्हें बाँटना पसंद नहीं है?
नोरा उस पोस्टर के बारे में सोचना बंद नहीं कर पा रही थी।
कमरा तीन
तो उसने तीन आवे मारिया की प्रार्थना कहीं
और ख़ुद उस जगह को देखने चली गई।
किसी तरह, वह किसी परिचित की नज़रों में आए बिना शहर के दूसरी तरफ़ पहुँच गई थी।
डायेन के अलावा।
- वह श्वेत महिला। - माफ़ करना, मुझे देर हो गई,
लेकिन पता चला कि आप अपनी कार किसी गली के सामने नहीं खड़ी कर सकते हैं। किसे पता था?
रुकिए। डायेन?
मतलब, आपकी बॉस? वह वहाँ क्यों थी?
याद है वह सालों तक एक्सरसाइज़ वाले वीडियो बेचती थी?
याद है? हाँ, मेरा मनपसंद "लेग्स मिज़राबल" था।
ख़ैर, पता चला कि वैसी क्लास सिखाकर वह "अपने लिए" समय बिताती थी।
जिसके लिए मेरी माँ तैयार नहीं थी।
मिसेज़ नोरा, क्या वह आप हैं?
आप यहाँ क्या कर रही हैं?
डांसिंग?
पता नहीं उसका क्या मतलब है लेकिन यहाँ आगे आइए! नए डांसर सामने रहते हैं।
कोई दिक्कत नहीं है। मैं यहाँ ठीक हूँ।
अरे, नहीं!
मैं चाहती हूँ आपको अच्छा लगे क्योंकि आप यहाँ तक पहुँच गईं।
और सूरज उगा हुआ है...
...तो थोड़े तंग कपड़े पहनो!
वाह।
किसी प्रियजन के साथ बाँटना कितना अच्छा लगता होगा।
मेरी जान, पक्का तुम मेरे टिड्डे चखना नहीं चाहोगी?
मैं एक तुम्हारे मुँह में फेंक सकता हूँ।
हिबाची की तरह!
अघ, मुझे हिबाची से नफ़रत है।
क्या?
लेकिन वह खाने और मार्शियल आर्ट्स का सबसे अच्छा मिश्रण है।
सब साथ मिलकर बनाते हैं...
एक बिल्कुल औसत स्टर-फ्राई।
हे।
- तुम क्या कर रही हो? - मेरा पुतला याद है?
मुझे समझ आया कि मुझे उसका पट्टा परेशान कर रहा था।
तो, अगर मैं उसे इस तरफ़ खिसका दूँ, तो वह ड्रेस बेहतर फिट होगी।
बढ़िया है।
लेकिन तुम्हें अभी काम नहीं करना है।
तुम्हें आराम करना है, याद है?
तुम्हें यह आरामदायक लग रहा है?
वे प्याज़ से ज्वालामुखी बनाते हैं!
तुम हुलिआ के साथ मेरी योजना बिगाड़ रहे हो।
क्या तुम उस बेकार क्विज़ की चिंता छोड़कर बस साथ रहने की कोशिश कर सकते हो?
ओह, माफ़ करना।
मेमो को मेमो मिल गया।
देखा? सब ठीक है!
अब से, मैं वादा करता हूँ सब ठीक रहेगा।
माक्सिमो?
इसाबेल?
गज़ब।
यह एक... सरप्राइज़ है।
हाँ।
वह, और दूसरे शब्द भी दिमाग़ में आते हैं।
तुम यहाँ क्या कर रही हो?
बस किसी का इंतज़ार कर रही हूँ। पालोमा कॉकटेल से समय काट रही हूँ।
क्या बात कर रहे हैं! पालोमा!
इसाबेल पालोमा की माँ है।
धत्।
तुम अच्छे जासूस हो, ह्यूगो।
इसाबेल वाक़ई पालोमा की माँ है।
और बहुत अच्छी माँ भी है।
क्या उसी रात आपके और हुलिआ का रिश्ता टूटा था?
हे भगवान। क्या उसी रात पालोमा गर्भ में आई थी?
वह 1985 में हुआ था। शांत हो जाओ। वह पालोमा की उम्र से मेल नहीं खाता।
मुझे पता भी नहीं अब किस पर भरोसा करना चाहिए। मतलब, क्या आप वाक़ई मेरे अंकल हैं?
ह्यूगो! ज़रा साँस लो।
अंदर, अंदर।
बाहर।
अंदर।
और बाहर।
ठीक है। मैं उस पड़ाव तक पहुँच रहा हूँ। बस सब्र रखो। ठीक है?
ठीक है, ख़ैर, मुझे रुकना अच्छा लगता, लेकिन मैं जाकर अपनी...
माफ़ कीजिए, मैडम। आपकी टेबल तैयार नहीं है।
क्या तब तक आप अपने दोस्तों के साथ बैठना चाहती हैं? मैं आपके लिए कुर्सी लगा सकता हूँ।
नहीं!
कोई... दिक्कत नहीं है।
कितना मज़ेदार है।
ठीक है, मेरी शानदार देवियों!
पाँच, छह, सात और बाँहें, बाँहें।
टाँगें, टाँगें।
बाँहें, बाँहें।
टाँगें, टाँगें।
यह हिस्सा।
मुझे अपनी ताक़त दिखाओ! और झुको।
और तीन, और चार।
चलो, नोरा। तुम नई-नवेली हो। हमें अपने डांस मूव दिखाओ।
एक, दो, तीन।
और घूम जाओ।
नोरा, रुको!
मतलब, "रुक जाओ"!
कोई बात नहीं।
मैं अंग्रेज़ी खाने से बेहतर समझती हूँ।
ठीक है, तो वापस अंदर आ जाओ। प्लीज़।
नहीं, मैं नहीं कर सकती। म... म... म... मैं अच्छी डांसर नहीं हूँ।
तो, किसे परवाह है? यह जगह राय बनाने के बारे में नहीं है।
यह अपने आप में सहज रहने और आत्मविश्वास लाने के बारे में है।
इसीलिए मैंने यहाँ सिखाना शुरू किया।
मुझे भी एक ख़ास जगह चाहिए थी
जहाँ मैं बाहर की दुनिया और दूसरों की राय को भुलाकर
बस आज़ाद रह सकूँ, समझ रही हो?
नहीं।
नोरा।
यहाँ मुझे परफ़ेक्ट होने की ज़रूरत नहीं है।
यहाँ मैं बस एक औरत हूँ।
एक औरत जिसके पेड़ू के झटके कमाल के हैं।
ऐसे करना है।
और यह तुम भी कर सकती हो!
यह हो गया!
- लेकिन वे औरतें। वे देख रही हैं। - उन्हें भूल जाओ।
तुम बस अपनी आँखें बंद करो,
कल्पना करो कि कमरे में तुम अकेली हो और तुम डांस करो।
अपने लिए। और किसी के लिए नहीं।
ठीक है। मैं कोशिश करूँगी।
शानदार!
लेकिन ये कपड़े किसी काम के नहीं हैं। हम तुम्हारे लिए कुछ इंतज़ाम कर देंगे।
ओह, क्या किसी का मन बदल गया?
आपने मुझे फँसाया है। यह बिल्कुल स्कूल की तरह है!
जानता हूँ, जानता हूँ। तुम्हें स्कूल से नफ़रत है।
नहीं, इस्तेबान। स्कूल को मुझसे नफ़रत है!
वह इस किताब के जैसा उबाऊ और बेवक़ूफ़ाना है।
मैंने अभी इस पर दो घंटे बर्बाद किए।
- वह कुछ भी नहीं है। इसमें और समय दो। - किसलिए?
मुझे बस यह सब समझ नहीं आता।
क्लास में, कुछ भी करने का बस एक तरीका होता है और मैं हमेशा ग़लत करती हूँ।
क्या फ़ायदा है?
पता है, तुम सही हो।
यह तुम्हारे लिए बहुत मुश्किल है। तुम शायद इसे संभाल नहीं पाओगी।
माफ़ कीजिए? यह काफ़ी "ऐड होमिनेम" टिप्पणी है।
मुझे तुम्हारा मतलब नहीं मालूम।
यह तब होता है जब आप तर्क के बजाय व्यक्ति पर हमला करते हैं।
यह सबसे बुरी तरह का वाद-विवाद होता है।
सच में?
सब कहते हैं यह काम करता है।
वह "ऐड पॉपुलुम" होता है।
बस इसलिए कि सब ऐसा कहते हैं, इसका मतलब यह नहीं कि वह सच है।
यह सब आपकी किताब में है।
ठीक है।
तो तुम्हें कुछ पारिभाषिक शब्द आते हैं।
इसका मतलब यह नहीं कि तुम किसी मुक़ाबले में इनका इस्तेमाल कर सकती हो
जहाँ तेज़ रफ़्तार से तर्क-वितर्क हो रहे होते हैं।
दरअसल, जब मैं दबाव में होती हूँ, ऐसा लगता है जैसे मैं तर्क देख सकती हूँ।
जब बाकी सब अपने शब्दों में लड़खड़ा रहे होते हैं, मेरे शब्द ठीक मेरे सामने होते हैं।
आप इसी क़ाबिलियत के बारे में बात कर रहे थे और इसीलिए मैं इसे संभाल सकती हूँ।
बधाई हो। तुमने सफलतापूर्वक बहस की कि तुम्हें एक वाद-विवादकर्ता क्यों होना चाहिए।
इस्तेबान-एटर।
ड्रायर रुक गया!
मैंने सोचा था मैं एक मिनट के लिए देखूँगा, लेकिन यह बेहद सम्मोहक है।
मैं घंटों से इन लबादों को देख रहा हूँ।
घंटों से?
उसमें 20 मिनट लगते हैं!
ऑ, कितने प्यारे हैं! मुझे नहीं पता था हमारे पास बच्चों के रोब हैं।
नहीं हैं। यह एक वयस्क व्यक्ति का रोब था।
चैड लुपे की जानकारी में सबसे बुरा लॉन्ड्री करने वाला था।
लेकिन वह बॉस का बेटा था,
तो उससे पीछा छुड़ाने के लिए लुपे को कुछ अलग सोचना था।
बधाई हो, चैड!
तुम्हारा प्रोमोशन हो गया है।
सच में? क्यों?
तुम्हें सिखाने के लिए मेरे पास और कुछ नहीं है।
तो अब तुम घोंसला छोड़कर जा सकते हो।
यहाँ से दूर।
- मुझे पता नहीं कि मैं क्या कहूँ। - "अलविदा" अच्छा रहेगा।
इसके मेरे लिए बहुत मायने थे।
मतलब, इससे पहले हम मुश्किल से बात करते थे।
लेकिन अब मैं तुम्हें देख सकता हूँ।
मतलब, तुम... तुम्हारी आत्मा, तुम्हारी गर्मजोशी के बिना...
लास कोलिनास के धागे बिखर जाएँगे।
सच में।
यह बस एक काम है।
नहीं। नहीं, लुपे।
लुपिता। मैं तुम्हें यह बुला सकता हूँ?
- नहीं। - लुपिता।
तुम जिस तरह तौलिये से चादर और फिर वापस बहती हो, यह एक गीत की तरह है।
और तुम गीतकार हो।
इसाबेल।
तुम्हें देखकर अच्छा लगा। कितना समय हो गया है?
मुझे पक्का नहीं मालूम,
पर मेरे ख़्याल से आख़िरी बार वह दिन था जब माक्सिमो ने मुझसे कहा था कि वह मेरी बजाय तुमसे प्यार करता है।
तो, क़रीब तीन महीने? लगभग।
इसाबेल हमेशा ऐसी ही रहती है।
यह बेहद अजीब है।
अरे, हम इस पर सहमत हैं!
तुम बस भी करोगे?
अफ़सोस, मैंने बस हुलिआ का तनाव बढ़ा दिया था।
लेकिन शुक्र है, एक चीज़ बाकी थी जिससे स्थिति बेहतर हो सकती थी।
ला पुएर्ता सीक्रीता का मशहूर गुआकामोले।
ठीक है! कौन खाने के लिए तैयार है?
हाँ, प्लीज़। और कुछ भी औपचारिक बातें करने से बेहतर होगा।
हाँ। चलो यह खाकर यहाँ से चलें।
जैसी आपकी आज्ञा।
यह अभी बना भी नहीं है?
सबसे पहले, इस शो का स्टार।
यह छोटा सा फल मिचोआकैना के जंगलों से आया है।
स्मूद और तीखा, दोनों है,
इसका स्वाद वही द्विविधता दर्शाता है जो हमारी गौरवशाली संस्कृति में है।
और, जहाँ तक इस बंदे की बात है, यह एक ख़ूबसूरत कहानी है
और इसकी शुरुआत कैलिकस्तो गुतिएर्रज़ नाम के एक आदमी के फार्म से होती है,
जो "रेड शार्क्स" का पूर्व खिलाड़ी है।
बस हो गया!
मैं इसे ख़ुद ही बना लूँगी!
वह मुझे दो।
हुलिआ।
हुलिआ! हुलिआ!
मुझे मूसल दो।
देखो, मैं जानता हूँ तुम नाराज़ हो, लेकिन...
ज़ाहिर है मैं नाराज़ हूँ। मैं यहाँ आना भी नहीं चाहती थी।
- माफ़ करना। मैं बस चाहता था कि तुम्हें आराम मिले। - यही तो बात है, माक्सिमो!
मैं आराम करना नहीं चाहती थी।
मैं अपने स्टोर पर काम करना चाहती थी, लेकिन तुम मुझे करने नहीं दे रहे थे।
मैं क्या करता?
तुम इतने तनाव में थी। वह एक समस्या थी।
किसके लिए?
तुम्हारे या मेरे लिए? क्योंकि मैं ठीक थी।
मेरी माँ ने डायेन की सलाह मानी और बाहर की दुनिया को भुला दिया।
ठीक है, देवियों।
मुझे नहीं मालूम वह उस दिन क्या सोच रही थीं, लेकिन...
यह अपनी प्रतिभा दिखाने का तुम्हारा समय है।
मुझे लगता है वह ऐसा कुछ दिख रहा होगा।
असल में, वह अभी भी कुछ कदम पीछे थीं।
लेकिन वह ठीक था
क्योंकि वह महसूस कर रही थीं और अपने लिए नाच रही थीं।
वे कहाँ चले गए?
लोरेना के अपने लिए अलग से गुआकामोले माँगने के बाद,
मेमो को ग़ुस्सा आ गया और वह चली गई।
हुलिआ भी चली गई।
मैंने सब पूरी तरह बर्बाद कर दिया।
मैं बस काम से ब्रेक लेने में उसकी मदद करना चाहता था।
तुम्हारा मतलब उसे काम से बचाना था ना?
उसे उसकी ज़रूरत नहीं है। वह उसका काम है। वह जानती है वह क्या कर रही है।
जानता हूँ, लेकिन सबको कभी-कभी साँस लेने की ज़रूरत होती है।
यह वह बंदा कह रहा है जो कभी रुकता नहीं है।
तुम और हुलिआ तुम्हारी जानकारी से ज़्यादा एक जैसे हो।
तुम महत्वकांक्षी, जुनूनी, ज़िद्दी हो।
वह तीव्रता उसके प्रति तुम्हारे आकर्षण का एक हिस्सा है।
मेरे ख़्याल से हम वाक़ई काफ़ी समान हैं।
अट्ठानबे प्रतिशत समान हैं।
कोई आश्चर्य नहीं कि तुम इतने अच्छे से साथ काम करते हो।
यह खिजाऊ है।
तुमसे मिलना अच्छा लगा।
तुमसे मुलाक़ात होना अजीब था।
ख़ैर, मैं कहना चाहता था...
हमारे बीच सब जैसे ख़त्म हुआ, उसका मुझे अफ़सोस है।
मैं नहीं चाहता तुम्हें ऐसा महसूस हो...
इसाबेल?
मेरी डेट पहुँच गई।
कोई बात नहीं।
लगता है तुम्हारे लिए सब ठीक हो गया है।
लोरेना!
लोरेना, नहीं!
उस बस में मत चढ़ो!
उसे आने में दस मिनट बाकी हैं।
काश फिर मैं बस तेज़ी से चलकर आया होता।
लेकिन आज इतना पागलपन करने के लिए मैं माफ़ी चाहता हूँ। बात बस यह है...
हमने अपनी मँगनी टाल दी ताकि हम एक-दूसरे के बारे में और जान पाएँ।
लेकिन अब ऐसा लगता है जैसे हम कुछ ज़्यादा ही जान रहे हैं।
रुको।
यह सब उस बकवास क्विज़ की वजह से था?
वह बस फ़न यानी मज़े के लिए था।
वह उसके नाम में है। "के फ़न।"
लेकिन...
अगर हमारे बीच पर्याप्त समानता नहीं हुई तो?
अगर तुमने तय किया कि मैं तुम्हारी लिए सही नहीं हूँ तो?
तेरह प्रतिशत जीतने लायक़ अंक नहीं हैं।
किसे परवाह है?
पता है और किसके जीतने की गुंजाइश 13 प्रतिशत से कम थी?
ह्यूगो सांचेज़ का स्पेन जाकर इस साल उनका मुख्य स्कोर करने वाला बनने की।
यह तुम्हें कैसे पता?
तुम्हें फ़ुटबॉल से नफ़रत है।
नफ़रत थी।
लेकिन जब मुझे समझ आया कि वह तुम्हारे लिए कितने मायने रखता है,
मैंने मैच देखने शुरू किए और...
मुझे पता नहीं। मुझे वह दिलचस्प लगा।
गज़ब, लोलो।
मुझे यक़ीन नहीं होता तुमने मेरे लिए यह किया।
ख़ैर, जब किसी से प्यार करो, तो यही करते हैं।
तुम मुझसे प्यार करती हो?
मैं भी तुमसे प्यार करता हूँ।
यह एक और चीज़ है जो हमारे बीच समान है।
देखो।
अब जब हम दोनों फ़ुटबॉल पसंद करते हैं, हम 18 प्रतिशत पर पहुँच गए हैं।
अरे, तुम...
तुम एकदम पागल हो।
हर रिश्ते में चुनौतियाँ आती हैं।
मैं तैयार हूँ।
जानता हूँ।
बस एक बात है...
यहाँ। यह हिस्सा मेरी समझ में नहीं आया।
कभी-कभी यह अलग-अलग अपेक्षाओं पर जीत पाना होता है।
तुम अगले हफ़्ते आ रही हो, है ना?
हाँ!
कभी-कभी यह समानता ढूँढने के बारे में होता है।
तो गीली घास के बारे में तुम्हारा फ़लसफ़ा क्या है?
कभी-कभी ऐसा लग सकता है कि उन चुनौतियों पर क़ाबू नहीं पाया जा सकता।
हाँ, शब्दों की ज़रूरत किसे है?
लेकिन अक्सर, वे आपको हैरान कर देती हैं।
उस दिन, मैंने हुलिआ को सुधारने की कोशिश करना बंद कर दिया
और उसकी बजाय, मैंने उसे वैसे ही स्वीकार कर लिया।
मैं तुम्हारे लिए थोड़ा गुआकामोले लाया हूँ।
यह उस लंबे समय के लायक़ है, जो इसे बनाने में लगा।
तुम यहाँ क्या कर रहे हो?
मैं आमने-सामने माफ़ी माँगना पसंद करता हूँ।
मुझे माफ़ कर दो, हुलिआ।
मैं तुम्हें यह महसूस नहीं करवाना चाहता था कि तुम्हारा काम महत्वपूर्ण नहीं है।
क्योंकि यह महत्वपूर्ण है।
यह तुम्हारा, तुम्हारे जूनून का प्रतिबिंब है।
जो मुझे बेहद अच्छा लगता है।
ख़ैर, बस कोई भी लड़की ज़मीन पर लेटकर सिलाई नहीं कर सकती।
ज़मीन पर, छत पर।
तुम जहाँ चाहो, वहाँ सिलाई करो।
तुम्हारा अपना तरीका है और मैं उसकी इज़्ज़त करता हूँ।
तुम यह छोड़ आई थी।
शुक्रिया।
शायद मैं एक छोटा सा ब्रेक ले ही सकती हूँ।
नहीं। तुम्हें काम करना है।
मैं कुछ फ़ाइलें लेकर आया हूँ, तो मेरा ध्यान भटकाने की कोशिश मत करो।
बल्कि, अब से, आँखों में आँखें डालकर देखना मना है।
- मैंने कुछ नहीं देखा। - मैंने तुम्हें मुझे देखते हुए देखा।
हुलिआ और मैंने वह रात और भविष्य में कई रातें
पार कर ली थीं।
यह 90 के दशक की बात है...
जब मैं कमाल की फ़्रॉस्टेड टिप्स वाली हेयरस्टाइल लिए घूम रहा था...
कि इसाबेल और मेरा संपर्क दोबारा बना।
क्या हुआ था?
यह एक लंबी कहानी है।
ख़ैर, यह आपकी ख़ासियत है।
लेकिन इसाबेल और मैं कभी एक अच्छी जोड़ी नहीं थे।
जब तक उसे पता चला कि गर्भवती थी,
हमारा संपर्क टूट चुका था।
मुझे पालोमा के अस्तित्व के बारे में मालूम ही नहीं था, जब तक 13 साल की उम्र में उसने मुझसे संपर्क नहीं किया।
इसाबेल ने आपको बताया क्यों नहीं?
मैं अपना बिज़नेस स्थापित करने पर बहुत केंद्रित था।
मैं एक अच्छा पिता बनने लायक़ नहीं था।
मेरे ख़्याल से वह बस पालोमा और ख़ुद को बचाने की कोशिश कर रही थी।
और शायद मुझे भी।
यह तुक की बात लगती है।
मतलब, उस फ़्रॉस्टेड टिप्स हेयरस्टाइल के बारे में मेरे पास कुछ सवाल हैं।
मेरे पास भी। तुमने मज़ाक में करवाए थे या...
तुम बालों के बारे में मज़ाक करने की स्थिति में नहीं हो।
लेकिन मैं अभी भी हुलिआ के बारे में समझ नहीं पा रहा।
आप मुझे बता क्यों नहीं रहे कि अंत में उसके साथ क्या हुआ था?
क्योंकि शायद मैं मना रहा हूँ कि हमारी कहानी अभी ख़त्म नहीं हुई है।
ठीक है, दोस्तों! हम पहुँच गए हैं।
यक़ीन नहीं होता कि 20 साल से ज़्यादा हो चुके हैं।
लेकिन लास कोलिनास के बारे में जादुई बात यह है
कि चाहे तुम कितना ही बदल जाओ...
यह हमेशा वैसा ही लगता है?
मेरी कल्पना में यह जगह ग़ुलाबी क्यों थी?
उप-शीर्षक अनुवादक : मीनू